Diari Oficial de la Generalitat Valenciana


Sumari del DOGV 3927, del 29-01-2001 (2001/654)

RESOLUCIÓ de 24 de gener de 2001, del secretari general de la Presidència de la Generalitat Valenciana, per la qual es convoquen cinc beques per a realitzar pràctiques professionals en la Subsecretaria de Planificació i Estudis de la Presidència de la Generalitat Valenciana, en virtut de la delegació establerta en l'article 3 del decret 13/1999, del President de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3927

Data del DOGV
:   29-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/654


Data del document
:   24-01-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * ajuda pública
    * assignació per estudis
    * estadística
    * professió de la informació

RESOLUCIÓ de 24 de gener de 2001, del secretari general de la Presidència de la Generalitat Valenciana per la qual es convoquen cinc beques per a realitzar pràctiques professionals en la Subsecretaria de Planificació i Estudis de la Presidència de la Generalitat Valenciana, en virtut de la delegació establerta en l'article 3 del decret 13/1999, del President de la Generalitat Valenciana. [2001/654]
  
Antecedents de fet
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball d'estadística i documentació, convoca la concessió de beques perquè estos puguen accedir a la realització de pràctiques professionals.
  
L'anterior actuació es troba recollida en els objectius i activitats del Programa 112.30 «Beques professionals en matèria de planificació estratègica, avaluació de programes, anàlisi i documentació», existint suficient consignació pressupostària en la Llei de Pressupostos de la Generalitat Valenciana per a l'exercici del 2001.
  
Fonaments jurídics
  
Primer. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
Segon. L'article 35 de la Llei 5/1983 de 30 de desembre de Govern Valencià.
  
Tercer. L'article 3, apartat c) del Decret 13/1999 de 30 de juliol del president de la Generalitat pel qual es deleguen competències entre altres en el secretari general, i segons allò que s'ha establit en el Decret 108/1992 de 6 de juliol del Govern Valencià, pel qual es regula la concessió de beques.
  
Quart. Article 13.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú.
  
Cinqué. El Decret 109/2000 de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
RESOLC
  
Primer
  
Convocar concurs públic per a la concessió de cinc beques per a la realització de pràctiques professionals en matèria d'anàlisi i documentació en la Subsecretaria de Planificació i Estudis i aprovar les bases per les quals es regix esta convocatòria, incloses com a annex I de la present resolució.
  
Segon
  
La dotació econòmica de les beques se sufragarà a càrrec del capítol IV, codi de la línia T4000000, aplicació pressupostària 0503 del programa 112.30, per un import total màxim de 8.400.000,- (Vuit milions quatre-centes mil) pessetes, equivalent a 50.485 euros.
  
Tercer
  
S'autoritza la subsecretària de Planificació i Estudis perquè, en l'àmbit de les seues competències, adopte les mesures necessàries per al desenvolupament i aplicació d'esta resolució.
  
Quart
  
La present resolució vigirà el mateix dia de la seua publicació en el Diari Oficial de la Generalitat Valenciana.
  
Contra esta resolució que posa fi a la via administrativa es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà a la seua publicació, de conformitat amb allò que s'ha previst en els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la seua publicació, de conformitat amb allò que s'ha establit en els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 24 de gener de 2001.- El secretari general de la Presidència de la Generalitat Valenciana. Per delegació (article 3, Decret 13/1999, del president, de 30 de juliol): Vicente Gomis Cerdán.
  
ANNEX I
  
Bases de la convocatòria de beques per a la realització de practiques professionals en anàlisi de dades i documentació en la Subsecretària de Planificació i Estudis de la Presidència de la Generalitat Valenciana.
  
Primera. Objecte
  
Les beques tenen com a objecte la formació complementària, millora i especialització professional de joves llicenciats en les àrees de treball de documentació i estadística.
  
Segona. Nombre i tipus de beques
  
Les beques seran un total de cinc, distribuïdes en els tipus següents:
  
Tipus A. Destinades titulats mitjos o superiors en Biblioteconomia i Documentació, i altres titulats superiors que hagen cursat matèries relacionades amb esta disciplina. Desenvoluparan les pràctiques en la Unitat Operativa de Documentació de la subsecretària de Planificació i Estudis, col·laborant en l'anàlisi de tot tipus de documentació per a alimentar les bases de dades de la Subsecretaria.
  
Tipus B. Destinades llicenciats en Matemàtiques o llicenciats en ciències i Tècniques Estadístiques. Desenvoluparan les pràctiques en la Unitat Operativa d'Anàlisi de la Subsecretaria de Planificació i Estudis, col·laborant en els fins d'esta unitat: anàlisi de dades i desenvolupament de models matemàtics predictius.
  
Tercera. Dotació, duració i pagament de les Beques
  
Les beques de pràctiques estan dotades cada una d'elles, amb 140.000 pessetes brutes mensuals, equivalent a 841.416 euros, sent l'import total de les beques de 8.400.000 (vuit milions quatre-centes mil) pessetes, equivalent a 50.485 euros.
  
Es finançaran amb càrrec als pressupostos de la Generalitat Valenciana per a l'any 2001. A estos efectes, la present convocatòria i la possibilitat de concessió de les beques es condicionen a la provisió del crèdit adequat i suficient en els esmentats pressupostos.
  
L'import de les beques s'abonarà mensualment, amb certificació prèvia de la subsecretària de Planificació i Estudis o del Cap de l'Àrea on els becaris realitzen les seues pràctiques.
  
El període de benefici de les beques serà de 12 mesos, estant previst el seu inici l'1 de març del 2001 i la finalització el 31 de desembre del mateix any. No obstant això el dit període podrà prorrogar-se a l'exercici del 2002, amb les següents condicions:
  
- El període de benefici de les beques, inclòs el període de prorroga, no podrà excedir de 12 mesos.
  
- El període de pròrroga finalitzarà amb la incorporació dels becaris corresponents a la convocatòria del 2002.
  
- Que existisca consignació pressupostària en l'exercici del 2002.
  
Es finançaran amb càrrec als pressupostos de la Generalitat Valenciana per a l'exercici del 2001, codi de la línia T4000000, aplicació pressupostària 0503 del programa 112.30
  
Esta convocatòria i la concessió de les beques es condicionen a la provisió del crèdit adequat i suficient en els pressupostos mencionats.
  
Quarta. Titulació exigida
  
Els aspirants hauran d'haver obtingut la titulació que s'indica a continuació amb posterioritat a 1992
  
Tipus A: titulats mitjos o superiors en Biblioteconomia i Documentació, i altres titulats superiors que hagen cursat matèries relacionades amb eixes disciplines.
  
Tipus B: Llicenciats en Matemàtiques o llicenciats en Ciències i Tècniques Estadístiques.
  
Cinquena. Mèrits preferents i valoració:
  
Mèrits preferents:
  
Tipus A.
  
- Cursos de Documentació especialment dirigits a sistemes automatitzats de gestió documental.
  
- Idiomes comunitaris: Anglés o Francés.
  
Tipus B.
  
- Haver cursat matèries relacionades amb l'estadística i investigació operativa.
  
- Coneixement de programari estadístic
  
- Coneixement d'anglés.
  
Valoració:
  
La titulació i els mèrits adduïts tindran la següent valoració:
  
Beques Tipus A
  
Expedient acadèmic: fins a 3 punts
  
Formació extraacadèmica en biblioteconomia i documentació: fins a 4 punts.
  
Idiomes comunitaris i valencià: fins a 1 punt.
  
Experiència: fins a 2 punts.
  
Beques Tipus B
  
Expedient acadèmic: fins a 3 punts
  
Formació extraacadèmica: fins a 3 punts
  
Idiomes comunitaris i valencià: fins a 1 punt
  
Experiència: fins a 3 punts
  
Seran excloses les sol·licituds dels aspirants que ja tinguen una relació laboral remunerada.
  
Els mèrits que s'adduïsquen hauran de ser acreditats, mitjançant compulsa, en el moment de presentació de les sol·licituds.
  
Sisena. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabàs, núm. 1). Els candidats hauran de presentar-lo en el mateix Registre General o tramitar-lo per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplint juntament amb fotocòpia compulsada del DNI la següent documentació:
  
1) Currículum, en el que es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient Acadèmic.
  
3) Certificats acreditatius d'estar al corrent de les seus obligacions fiscals amb l'Estat i la Comunitat Valenciana i davant la Seguretat Social.
  
4) Qualssevol altres documents que acrediten la possessió de títol o mèrits, docents, investigadors o professionals que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors a partir de l'endemà al de la publicació d'esta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- La subsecretària de Planificació i Estudis, o persona en qui delegue.
  
- El Cap de l'Àrea de Documentació i Anàlisi de Dades
  
- Dos tècnics de la subsecretaria corresponents a cadascuna de les dues àrees de treball a què es destinen els becaris.
  
- La secretària general administrativa de la Presidència de la Generalitat Valenciana, o persona en qui delegue, que actuarà com a secretària de la Comissió Avaluadora.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar tots aquells aspirants que considere oportú, per a comprovar, mitjançant entrevista, aquells extrems o mèrits adduïts que considere d'interés.
  
Una vegada finalitzat el procés selectiu, la comissió elaborarà una proposta de concessió de beques en el termini de quinze dies. Esta contindrà la relació de beneficiaris i una borsa de reserva, per al cas de produir-se alguna renúncia o abandonament.
  
La secretària general de la Presidència de la Generalitat Valenciana es reserva la facultat de deixar deserta, total o parcialment, l'adjudicació de les beques convocades i d'interpretar el contingut d'estes bases.
  
Novena. Concessió
  
Les beques seran adjudicades per resolució de l'Il·lm. Sr. secretari general de la Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir del dia següent al de la finalització de presentació de sol·licituds, la no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
Les beques són incompatibles amb el benefici de qualsevol altra beca, ajuda o activitat laboral regular. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana. En el cas que es tinga prèviament la condició d'empleat de la Generalitat Valenciana, es quedarà en la situació administrativa que procedisca en virtut de la normativa vigent de la Funció Pública.
  
La subsecretària de Planificació i Estudis ordenarà les activitats i establirà la dedicació i torns dels becaris segons els criteris dels seus propis serveis i mitjans, i amb una dedicació total de 35 hores setmanals.
  
Finalitzat el benefici de la beca, i previ informe d'assistència, aprofitament i aptitud del Cap de l'Àrea, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la subsecretària de Planificació i Estudis, i podrà deixar sense efecte les mateixes, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.